钦定古今图书集成/理学汇编/学行典/第202卷 > 王法汤
## 钦定古今图书集成/理学汇编/学行典/第202卷 > 王法汤

按《鱼台县志》：“王法汤，谷亭人。年方十馀岁。于明崇祯
十四年五月二十九日，土寇掠谷亭，其父庠生王嘉
言肘闲缚十数金，携法汤出避贼，反遇执，搜获金，以
为富翁也，缚而挞之。索积赀无有。法汤在旁跪泣求
免，贼不听，挞嘉言至死。法汤见父死，泣詈不已，贼怒
支解焉。亦孝烈性成者矣。”